Бонки рушди Тоҷикистон

Бонки рушди Тоҷикистон (ҶСП «Бонки рушди Тоҷикистон») — яке аз бонкҳои тиҷории Тоҷикистон. Дафтари марказии бонк дар шаҳри Душанбе ҷойгир аст.

 Таърих 
Бонки рушди Тоҷикистон дар Вазорати адлияи Ҷумҳурии Тоҷикистон 15 августи соли 2006 ба сабти ном шуда, 7 ноябри соли 2006 иҷозатномаи Бонки миллии Тоҷикистонро барои гузаронидани амалиёти бонкӣ гирифт.

Бонки рушди Тоҷикистон аз ноябри 2011 — бонки фаръии ҶСК «Тоҷиксодиротбонк» ва аз моҳи июли соли 2020, бонк бо тарки сохтори ҶСК «Тоҷиксодиротбонк» мустақил шуд.

Бонки рушди Тоҷикистон айни замон ба сифати бонки мунтазам рушд менамуда ва пешниҳодкунандаи номгӯи васеъи хидматрасонии бонкӣ ба мизоҷони алоҳида ва дастаҷамъӣ эътироф гаштааст. Тӯли чандин соли фаъолият бонк тамоюли ҳамкори боэътимодро барои мизоҷони дар самти пешниҳоди хидматрасонии молиявии сатҳи олӣ касб намудааст.

 Солнома 
2006

 15 август — таъсиси ҶСП «Бонки рушди Тоҷикистон»;
 7 ноябр — гирифтани иҷозатномаи расмӣ аз Бонки миллии Тоҷикистон барои анҷом додани амалиёти бонкӣ;

2007

 феврал — пайвастан ба низоми байналмилалии SWIFT;
 апрел — ҳамкорӣ бо низоми байналмилалии интиқоли маблағҳои UNIStream;
 август — зиёд кардани сармояи оинномавӣ ба 28,8 млн сомонӣ (1,7 маротиба афзоиш дар як сол);
 сентябр — ифтитоҳи филиал дар ноҳияи Рӯдакӣ;

2008

 феврал — коҳиши фоизи қарзҳо: аз 30 % ба 20 % ба сомонӣ ва аз 24 % ба 20 % ба асъори хориҷӣ;
 октябр — пазируфта шудан ба узвияти BACEE ҳамчун аввалин бонки Тоҷикистон;
 октябр — ҳамкорӣ бо ширкати «SUNFIRST INCORPORATION SHANGHAI LIMITED» (Шанхай, Чин);
 ноябр — дохил шудан ба чоргонаи бонкҳои бузурги Тоҷикистон аз рӯи сармояи оинномавӣ (60 млн сомонӣ);
 декабр — омӯзиши мутахассисони БРТ дар марказҳои омӯзишии Русия ва Укройн;

2009

 январ — пурра суғурта шудани пасандозҳои аҳолӣ;
 март-апрел — ба гардиш баровардани ду намуди пасандоз — «Нури умед» ва «Адолат»;
 май — кумак ба осебдидагони офати табиӣ дар ноҳияи Хуросон: сохтани 2 хона бо маблағи 227 000 сомонӣ;
 август — расидани фоидаи софи нимсолаи аввал ба 800 000 доллар;

2010

 феврал — харидории саҳмияҳои НБО «Роғун» ба маблағи 4,4 млн сомонӣ;
 август — гузоштани 2,8 млн сомонӣ аз ҳисоби саҳмияҳои Роғун ба ҳисобҳои пасандозии БРТ;

2011

 декабр — харидории 100 % саҳмияҳои БРТ аз ҷониби «Тоҷиксодиротбонк» ва табдили он ба бонки фаръӣ;

2020

 июл — Бонки рушди Тоҷикистон бо тарки сохтори ҶСК «Тоҷиксодиротбонк» мустақил шуд.
2023

 апрел —узви низоми пардохти миллии «Корти Миллӣ» шудан ва барориши ду навъи корт;

2024

 феврал — шурӯъи пешниҳод намудани хидматрасонии хариди қоғазҳои қиматноки давлатӣ бо даромади собит;
 июн — оғози фаъолияти барномаи DBT PAY (пешина BRT Online);
 октябр — кушодани ҳисобҳои корреспондентӣ дар бонкҳои хориҷӣ ва омодагӣ ба пайвастан ба низоми Visa.

 Фаъолият 
Саридораи Бонки рушди Тоҷикистон дар шаҳри Душанбе буда, филиалҳои он дар шаҳрҳои Душанбе, Бохтар ва Хуҷанд ҷойгир аст ва дар ноҳияи Исмоили Сомонии шаҳри Душанбе Равзанаи бонкии исломӣ — филиали ҶСП «Бонки рушди Тоҷикистон» дар асоси иҷозатномаи Бонки миллии Тоҷикистон амалиёти бонкии исломиро амалӣ менамояд.

 Роҳбарон 
Раиси раёсат — Парвиз Шарифзода

 Эзоҳ 

 Адабиёт 


 Пайвандҳо 


Гурӯҳ:Бонкҳои Тоҷикистон